Ein uppteljing hjá ALS vísir, at av teimum 260 fólkunum, sum vóru skrásett arbeiðstøk hálvan apríl í ár, høvdu 32% onga útbúgving eftir fólkaskúlan, og 9% høvdu miðnám sum sína longstu skúlagongd. Størsti bólkurin er tey, sum hava eina yrkisútbúgving t. d. á skrivstovu ella í handverki og styttri útbúgvingar í heilsurøkt. Tey telja 38% av teimum arbeiðstøku í ALS. Og 8% hava útbúgving á kandidat-ella masterstigi. Tað vil siga, at 21 prosent av teimum arbeiðstøku hava hægri útbúgving.